პ ო ე ტ ი

**სანამ არ იხმობს წმინდა ზვარაკად**

**თვით აპოლონი პოეტს სრულიად,**

**ის სულმდაბალი, რჩეულს არა ჰგავს,**

**ფუქსავატ ხალხში ჩაძირულია.**

**სდუმს მისი ჰანგი ღვთაებრივ სწორი,**

**სულში სიცივე ჩაუთესია,**

**და ქვეყნის მცირე შობილთა შორის**

**იქნებ ყველაზე უმცირესია.**

**მაგრამ რა წამსაც ღვთიური ხმებით**

**მახვილი სმენა შეიგარსება,**

**პოეტის სული გაშლილი ფრთებით**

**გაღვიძებულ ორბს დაემსგავსება.**

**იღლება იგი ქვეყნის გმინვაში,**

**ადამიანთა ხმას ერიდება,**

**და ხალხის მაღალ კერპის წინაშე**

**ქედს არ მოიხრის ურჩი დიდება.**

**გარბის ველური, გამკაცრებული,**

**და ღელვით სავსე მღერა სწყურია,**

**სადაც დგას ფართო ხეთა კრებული,**

**ანდა ზვირთები უდაბურია.**

**1827**